PATVIRTINTA

Rokiškio rajono savivaldybės tarybos

2024 m. sausio 25 d. sprendimu Nr. TS-

# **ROKIŠKIO RAJONO SAVIVALDYBĖS SMULKAUS IR VIDUTINIO VERSLO PLĖTROS PROGRAMOS 2023 METŲ VEIKLOS IR LĖŠŲ PANAUDOJIMO ATASKAITA**

Rokiškio rajono savivaldybės tarybos 2023 m. sausio 27 d. sprendimu Nr. TS-7 nauja redakcija patvirtinti Rokiškio rajono savivaldybės smulkaus ir vidutinio verslo plėtros programos (toliau – Programa) nuostatai. Atsižvelgiant į programos vertinimo komisijos pasiūlymus, naujoje nuostatų redakcijoje buvo padaryta keletas pakeitimų: sąvokų įvedimas, praplėstas pareiškėjų ratas, didinama kompensacinė suma iki 5000 Eur vienam pareiškėjui, koreguoti paraiškų vertinimo kriterijai supaprastinant smulkaus ir vidutinio verslo (toliau – SVV)projektų vertinimo lentelę, koreguotas subsidijos verslo idėjai įgyvendinti projektų konkurso tvarkos aprašas.

Atsižvelgiant į paraiškų vertinimo metu iškilusį poreikį atlikti korekcinio pobūdžio Programos nuostatų papildymus bei pakeitimus (dėl Programos vertinimo komisijos sudėties, de minimis pagalbos sampratos, „vienos įmonės“ deklaracijos) buvo nutarta koreguoti Programos nuostatus. Nauja nuostatų redakcija patvirtinta Rokiškio rajono savivaldybės tarybos 2023 m. gegužės 25 d. sprendimu Nr. TS-153 „Dėl Rokiškio rajono savivaldybės smulkaus ir vidutinio verslo plėtros programos nuostatų patvirtinimo“.

2023 m. liepos – rugpjūčio mėn. buvo vykdoma vieša verslo subjektų apklausa, siekiant įvertinti Programos teikiamas galimybes, Programos administravimo kokybę ir gauti pasiūlymus dėl programos tobulinimo. Verslo subjektai galėjo išreikšti savo nuomonę apie smulkaus ir vidutinio verslo plėtrą Rokiškio rajone atsakydami į anketos klausimus bei teikti pasiūlymus, kurie atitiktų verslininkų lūkesčius ir poreikius. Sulaukta beveik 50 atsakymų. Apibendrinti duomenys pristatyti Programos vertinimo komisijos nariams ir Rokiškio rajono verslo plėtros komisijai. Komisijų nariai, atsižvelgdami į apklausos rezultatus, teikė rekomendacijas ir siūlymus. Apklausos rezultatai publikuojami Rokiškio rajono savivaldybės tinklapyje [www.rokiskis.lt](http://www.rokiskis.lt), skyrelyje Verslininkams / Parama verslui.

Atsižvelgiant į apklausos rezultatus bei Komisijų rekomendacijas, Rokiškio rajono savivaldybės tarybos 2023 m. rugsėjo 28 d. sprendimu Nr. TS-269 „Dėl Rokiškio rajono savivaldybės tarybos 2023 m. gegužės 25 d. sprendimo Nr. TS-153 „Dėl Rokiškio rajono savivaldybės smulkaus ir vidutinio verslo plėtros programos nuostatų patvirtinimo“ pakeitimo“ pakeisti Programos nuostatai, kuriuose buvo inicijuotas programos sutarčių pavadinimų keitimas, sutarčių tipus, o reorganizavus VšĮ Rokiškio turizmo ir verslo informacijos centrą į BĮ Rokiškio turizmo informacijos centrą ir BC ,,Speičius“ veiklų administravimą perėmus Rokiškio rajono savivaldybės administracijai, numatytas ,,Rokiškio verslo aitvarai“ padėkų vakaro organizavimas Rokiškio r. savivaldybės administracijai, neteikiant projekto paraiškos pagal Nuostatus ir apmokant pateiktas išlaidų sąskaitas avansiniu būdu be sutarties pasirašymo. Pagal Subsidijos verslo idėjai įgyvendinti projektų konkurso organizavimo tvarkos aprašą, konkurso nugalėtojai praėjus 12 mėn. nuo sutarties įsigaliojimo dienos įsipareigoja pateikti ataskaitos formą (Nuostatų 11 priedą). Tačiau išskirtiniais atvejais negalint kontroliuoti bei protingai numatyti aplinkybių sutarties sudarymo metu, kada nugalėtojas pasirašydamas finansavimo sutartį įsipareigoja vykdyti projektą pagal pateiktą paraišką gauti subsidiją verslo idėjai įgyvendinti, atsirado poreikis koreguoti Nuostatų 10 priedo sutartį. Programos biudžeto lėšų naudojimo verslo idėjai finansuoti sutartis papildoma priedu, kuriame išdėstyta projekto sąmata išskirtiniais atvejais gali būti koreguojama papildomu šalių sutarimu.

Detali informacija apie programą, remiamas sritis, paraiškos bei pridedamos formos paskelbta Rokiškio rajono savivaldybės internetinėje svetainėje [www.rokiskis.lt](http://www.rokiskis.lt/) skyrelyje Verslininkams / Parama verslui. Informacija apie Programos galimybes buvo viešinama Rokiškio rajono laikraščiuose ,,Rokiškio sirena“, „Gimtasis Rokiškis“, taip pat Rokiškio rajono savivaldybės interneto svetainėje [www.rokiskis.lt](http://www.rokiskis.lt/), feisbulo paskyroje bei bendradarbystės centre „Spiečius“, Tyzenhauzų g. 6, Rokiškis vykusiuose renginiuose verslo subjektams.

2023 m. Programai Rokiškio rajono savivaldybės taryba skyrė 80 000,00 Eur, panaudotos visos skirtos lėšos. Tai didžiausia rajono SVV paramai kada nors skirta lėšų suma nuo Programos veiklos pradžios. Iš viso surengti 8 Programos vertinimo komisijos posėdžiai.

Nuo 2023 m. vasario 13 d. iki lapkričio 17 d. Programos vertinimo komisija svarstė 83 paraiškas, kurias pateikė 44 Rokiškio rajono smulkaus ir vidutinio verslo subjektai ir 16 fizinių asmenų dėl subsidijos verslo idėjai įgyvendinti, o paramą skyrė 51 paraiškai. 32 pateiktoms paraiškoms finansavimas nebuvo suteiktas.

2023 m. buvo inicijuoti 3 kvietimai teikti paraiškas paramai gauti bei 1 subsidijos verslo idėjai konkursas. Programos vertinimo komisija svarstė 83 paraiškas (2022 m. – 104). Rokiškio rajono savivaldybės inicijuota Programa parėmė 40 rajono verslo subjektų (2022 m. - 45):

- 15 uždarųjų akcinių bendrovių (2022 m. parama suteikta 15);

- 6 asmenis (2022 m. – 5 asmenis), vykdančius individualią veiklą;

- 12 mažųjų bendrijų (2022 m. – 18 mažųjų bendrijų);

- 3 ūkininkus;

- 2 individualias įmones;

- 1 asociaciją;

- 1 asmenį dirbantį pagal verslo liudijimą;

- 4 fizinius asmenis dėl subsidijos verslo idėjai įgyvendinti, kurie tapo rajono smulkaus verslo subjektais;

- skirtas finansavimas Rokiškio rajono savivaldybės padėkų vakarui „Rokiškio verslo aitvarai“.

Parama suteikta 51 pateiktai paraiškai:

- kompensuotas 6 įmonių, pradedančių veiklą, steigimo mokestis;

- 7 verslo subjektų informacinių, reklaminių leidinių parengimo ir leidybos išlaidos;

- 1 verslo subjekto palūkanos už paskolą;

- kompensuotos 6 pareiškėjų mokymo kursų-seminarų išlaidos;

- prisidėta prie Rokiškio rajono savivaldybės administracijos ir Rokiškio verslo klubo parengtų projektų „Rokiškio verslo aitvarai“ 2023 ir „Rokiškio inžinerijos ir gamtos mokslų klasės“;

- 1 paraiškai kompensuotos dalyvavimo parodoje išlaidos;

- 1 paraiškai kompensuotas žemės mokestis;

- verslo planų išlaidos padengtos 1 verslo subjektui;

- įdarbinimo išlaidos naujų darbo vietų sukūrimui kompensuotos 2 paraiškoms, kai įdarbinamas bedarbis, registruotas Užimtumo tarnybos prie Socialinės apsaugos ir darbo ministerijos Rokiškio skyriuje;

- verslo idėjai įgyvendinti subsidijos skirtos 4 pareiškėjams (2 iš jų skirtos subsidijos atsisakė);

- 22 pareiškėjams padengtos ilgalaikio turto įsigijimo išlaidos.

32 pateiktoms paraiškoms finansavimas nebuvo suteiktas, nes neatitiko Programos nuostatų reikalavimų arba suteiktos paramos verslo subjektai atsisakė.

Parama nebuvo suteikta 32 paraiškoms: UAB „Ermelita“, UAB „Rytkirta“, UAB „Rokiškio aina“, UAB „Senas grafas plius“, Mariaus Mikalajūno veikla pagal individualios veiklos vykdymo pažymą, 3 iš 5 paraiškų MB „Geologinių gręžinių sprendimai“, 1 iš 2 paraiškų: UAB „Rokiškio laidojimo namai“, MB „Lakštena“, UAB „Intellmedia Solutions“, UAB „Berauta“, 2 paraiškoms UAB „Trečias brolis“, MB „Transbazė“ (iš viso 15 paraiškų) ir 12 fizinių asmenų, Marius Kviliūnas ir Maryna Olianiuk gautos 3000 Eur subsidijos atsisakė.

Remiantis Programos vertinimo komisijos 2023 m. gruodžio 11 d. posėdžio protokolo Nr. VP-8, 1 punkto 1.2 papunkčiu bei Rokiškio rajono savivaldybės administracijos direktoriaus 2023 m. gruodžio 20 d. įsakymu Nr. AV-821 „Dėl Rokiškio rajono savivaldybės smulkaus ir vidutinio verslo plėtros programos 2023 m. lėšų paskirstymo“, pasibaigus 2023 m. Programos lėšoms, nutarta neteikti finansavo šioms paraiškoms: Arno Kulberkio individuali veikla – 2 paraiškos, UAB „Daivida“, 1 iš 2 paraiškų UAB „Montaba“, asociacijos Kriaunų bendruomenė teiktai paraiškai (iš viso 5 paraiškos).

Programos nuostatų 5.8 punkte numatyta, kad verslo subjekto veiklą, susijusią su skirta finansine parama, 2 metus turi teisę tikrinti Komisija – ne mažiau kaip du Komisijos nariai ir Programos sekretorius, organizuojant patikrą verslo vystymo vietoje. Komisija atsitiktiniu būdu 2023 m. pasirinko patikrai šias įmones, gavusias Programos paramą, pagal nuostatų 4.4.10. kryptį, kuria remiantis, verslo subjektams, kurie plečia savo veiklą, buvo kompensuotos išlaidos įrangos, būtinos veiklai vykdyti ir kt. įsigijimas, išskyrus N1 ir M1 kategorijoms priskirtas transporto priemones, jei tos išlaidos nebuvo ir nėra finansuojamos iš kitų finansavimo šaltinių: MB „Apdaila plius“, MB „Statinio projektas“, MB „Jasauta“, UAB „Žydrynė“, UAB „Vingrena“. Atlikus jų patikrą vietoje ar remiantis pateiktomis, sąmatoje nurodyto įsigyto ilgalaikio turto nuotraukomis, jokių pažeidimų nustatyta nebuvo.

Rokiškio rajono savivaldybės smulkaus ir vidutinio verslo plėtros programos 2023 m. suteikta parama pagal paramos kryptis:

# **Smulkaus ir vidutinio verslo subjektų, gavusių Programos paramą 2023 m., sąrašas**

|  |  |  |  |
| --- | --- | --- | --- |
| **Eil. Nr.** | **Paremtos veiklos** | **Pareiškėjas** | **Paramos dydis iš SB programos****(Eur)** |
| **1.** | **4.4.1. palūkanų kompensavimas SVV subjektui, gavusiam kreditą, skirtą vykdomai ekonominei veiklai vykdyti/plėsti. Palūkanų kompensavimas vykdomas ne daugiau kaip 50 proc. ir ne daugiau kaip už praėjusių 12 mėnesių laikotarpį nuo paraiškos pateikimo dienos;** |
|  | Palūkanų kompensavimas | UAB „Transrada“ | **561,00** |
|  |  **IŠ VISO:** | **561,00****(0,7 proc. nuo visų Programos lėšų)** |
| **2.** | **4.4.2. naujos darbo vietos\*, į kurią įdarbinamas bedarbis, nustatyta tvarka registruotas Užimtumo tarnybos prie Socialinės apsaugos ir darbo ministerijos Rokiškio skyriuje, sudarant su juo neterminuotą darbo sutartį ir išlaikant sukurtą darbo vietą ne mažiau kaip vienerius metus, sukūrimo išlaidų SVV subjektui kompensavimas, kompensuojant iki 6 mėnesių 50 proc. minimalios mėnesinės algos už vieną naują darbo vietą ne daugiau kaip už praėjusių 12 mėnesių laikotarpį nuo paraiškos pateikimo dienos, jei tos naujos darbo vietos kūrimas nebuvo finansuojamas iš Užimtumo tarnybos prie Socialinės apsaugos ir darbo ministerijos;** |
|  | Įdarbinimo išlaidų kompensavimas |  Linos Turčinskienės individuali veikla | **624,93** |
|  |  Įdarbinimo išlaidų kompensavimas |  UAB „Transrada“ | **744,90** |
|  | **IŠ VISO:** | **1369,83****(1,7 proc. nuo visų Programos lėšų)** |
| **3.** | 4.4.3. įregistruotų naujų įmonių (nesenesnių kaip 18 mėn. nuo paraiškos patekimo dienos) pradinių steigimosi išlaidų dalinis padengimas (mokestis VĮ Registrų centrui už juridinio asmens įregistravimą, už laikinojo pavadinimo įtraukimą į registrą, pavadinimo tapatumo nustatymą, įrangos ir darbo įrankių įsigijimas). Galima skirti parama – 1000 Eur, skiriant ją ne daugiau kaip vienai to paties steigėjo einamaisiais kalendoriniais metais įsteigtai įmonei, ir jei įmonės steigėjas (-ai) yra fizinis (-iai) asmuo (-enys). Kompensuojamos patirtos išlaidos už ne ilgesnį kaip praėjusių 12 mėn. laikotarpį nuo paraiškos pateikimo dienos; |
|  | MB steigimas | MB „Krovuta“ | **781,92** |
|  | UAB steigimas | UAB „Vingrena“ | **1000,00** |
|  | MB steigimas | MB „Lidoja“ | **1000,00** |
|  | UAB steigimas | UAB „Vaitorė“ | **1000,00** |
|  | MB steigimas | MB „Rokiškio karvutė“ | **1000,00** |
|  | UAB steigimas | UAB „Agro road“ | **966,81** |
|  | **IŠ VISO:** | **5748,73** **(7,2 proc. nuo visų Programos lėšų)** |
| **4.** | **4.4.4. iki 50 proc. pramonės, sandėliavimo ir komercinės paskirties žemės, žemės nuomos arba nekilnojamojo turto negyvenamosios paskirties pastatų mokesčio (mokesčio lengvatą pasirenka pats SVV subjektas) kompensavimas už paskutinį mokestinį laikotarpį;** |
|  | Mokesčių kompensavimas | UAB „Ramundas GM“ | **3000,00** |
|  | **IŠ VISO:** | **3000,00** **(3,8 proc. nuo visų Programos lėšų)** |
| **5.** | **4.4.5. specialių mokymo kursų, seminarų, konsultacijų išlaidų kompensavimas. Finansavimas skiriamas trumpalaikiams (ne ilgesniems kaip vieno mėnesio trukmės) SVV subjekto, darbuotojų mokymams/ konsultacijoms, skirtiems suteikti ir (ar) tobulinti jų profesinius gebėjimus, žinias ir įgūdžius;** |
|  | Mokymų išlaidų kompensavimas | M. Gorovniovos individuali veikla | **364,00** |
|  | Mokymų ir kursų išlaidų kompensavimas | UAB „Vingrena“ | **874,79** |
|  | Darbuotojų kvalifikacijos kėlimo išlaidų kompensavimas | MB „Dentesa“ | **1013,40** |
|  | Mokymų ir kursų išlaidų kompensavimas | UAB „Vaite“ | **1800,00** |
|  | Kursai, kvalifikacijos žinių gilinimui bei kvalifikacijos kėlimui | Š. Arcimavičienės verslo liudijimas | **1260,00** |
|  | Šunų – kačių kirpėjų mokymų kursų išlaidų kompensavimas | N. Dagienės individuali veikla | **1200,00** |
|  | **IŠ VISO:** | **6512,19** **(8,1 proc. nuo visų Programos lėšų)** |
| **6.** | **4.4.6. rajono SVV subjektų dalyvavimo parodose, mugėse ar verslo misijose Lietuvoje ar užsienyje dalinis išlaidų kompensavimas. Finansavimo lėšos gali būti skiriamos tik faktiškai patirtoms dalyvavimo parodoje išlaidoms: registracijos mokesčiui, parodinio ploto nuomai, stendo dizainui ir įrangai; papildomai stendų įrangai ir paslaugoms; reklamos paslaugoms (reklaminiams spaudiniams, įrašui kataloge); muitinės tarpininko paslaugoms ir krovos darbams; parodos eksponatų draudimui;** |
|  | Dalyvavimo parodose išlaidų kompensavimas | L. Sadauskienės IĮ | **977,80** |
|  | **IŠ VISO:** | **977,80****(1,2 proc. nuo visų Programos lėšų)** |
| **7.** | **4.4.8. asocijuotų rajono verslo organizacijų parengtų projektų bei programų, gerinančių rajono verslo aplinką, išlaidų dalinis finansavimas nevertinant projekto paraiškos balais ir apmokant pateiktą išankstinę išlaidų sąmatą avansiniu būdu;** |
|  | Rokiškio inžinerijos ir gamtos mokslų klasės | Rokiškio verslo klubas | **5000,00** |
|  | Renginio „Rokiškio verslo aitvarų apdovanojimai 2023“ išlaidų kompensavimas | Rokiškio rajono savivaldybės administracija | **4948,60** |
|  | **IŠ VISO:** | **9948,60****(12,4 proc. nuo visų Programos lėšų )** |
| **8.** | **4.4.10*.* kilnojamojo ilgalaikio materialiojo ir nematerialiojo turto, tiesiogiai susijusio su SVV subjekto vykdoma veikla, kurio vieno vieneto vertė ne mažesnė nei 500 Eur įsigijimas, išskyrus patalpų/pastatų remonto išlaidas ir/ar įrangą, išvardintą Programos 4.7 punkte,  išlaidos, patirtos pradedant arba plečiant veiklą, kompensuojant iki 50 procentų išlaidų už įrangos ir kitų prekių įsigijimą, išskyrus 4.4.16. punktą;** |
|  | Kilnojamojo ilgalaikio turto įsigijimo išlaidų kompensavimas | B. Raupienės individuali veikla | **1164,61** |
|  | Autopriekabos įsigijimas | M. Keliačiaus individuali veikla | **578,50** |
|  | Mulčerio įsigijimas | UAB „Bajorkasis“  | **3000,00** |
|  | Ilgalaikio turto įsigijimo išlaidų kompensavimas | UAB „Rokiškio laidojimo namai“ | **2080,13** |
|  | Ofiso baldų įsigijimas | UAB „Ermelita“ | **438,00** |
|  | Medvežio Volvo ir puspriekabės įsigijimas | UAB „AV TIMBER“ | **2500,00** |
|  | Sunkvežimio įsigijimas | MB „Ramuma“ | **3000,00** |
|  | Dviejų kolonų keltuvo ir įrankių stalčiaus su įrankiais įsigijimas | MB „Apdaila plius“ | **477,50** |
|  | Traktoriaus įsigijimas | Ūkininkė Simona Šablinskaitė-Šniokienė | **3000,00** |
|  | Trąšų barstytuvo įsigijimas | Ūkininkas Tomas Šablinskas | **3000,00** |
|  | Hidraulinio variklio ir išcentrinio vandens siurblio įsigijimo išlaidų kompensavimas |  MB „Geologinių gręžinių sprendimai“ | **689,25** |
|  | Kaušo įsigijimas | V. Žemaičio IĮ | **180,00** |
|  | Kompiuterio įsigijimas | MB „Dentesa“ | **780,00** |
|  | Mobilaus sulankstomo bokštelio, priekabos ir elektrinio beorio dažymo įrenginio įsigijimas | MB „Audrema“ | **1859,95** |
|  | Vilkiko įsigijimas | MB „Naša“ | **3500,00** |
|  | Miško kirtimo mašinos įsigijimas | UAB „Kikimara“ | **3000,00** |
|  | Drono įsigijimas | MB „Alchemikai“ | **308,09** |
|  | Autovežio ,,Scania“ įsigijimo išlaidų kompensavimas | UAB „Transrada“ | **1694,10** |
|  | Skystų trąšų talpos ir dozavimo sistemos įsigijimas | Ūkininkė Viktorija Šablinskienė | **2640,00** |
|  | Kompiuterio įsigijimas | MB „Roktransporta“ | **156,19** |
|  | Vikšrinio ekskavatoriaus įsigijimo išlaidų kompensavimas | UAB „Fausteva“ | **3000,00** |
|  | Kompiuterio įsigijimas | UAB „Intellmedia Solutions“ | **696,72** |
|  | **IŠ VISO:** | **37 743,04****(47,2 proc. nuo visų Programos lėšų)** |
| **9.** | **4.4.13. verslo planų, investicinių projektų ir paraiškų gauti finansinę Europos Sąjungos struktūrinių ar kitų fondų paramą rengimo išlaidoms kompensuoti SVV subjektams; finansavimas skiriamas konsultantų ir ekspertų atliktų paslaugų (verslo plano arba investicinio projekto rengimo, paramos programos, į kurią kreipiamasi dėl projekto finansavimo, nustatytos formos paraiškos parengimo ir kitų privalomųjų dokumentų rengimo) išlaidoms kompensuoti;** |
|  | Verslo projekto paruošimo išlaidų kompensavimas | MB „Krovuta“ | **840,00** |
|  | **IŠ VISO:** | **840,00****(1,1 proc. nuo visų Programos lėšų)** |
| **10.** | **4.4.14. informacinių, reklaminių leidinių parengimo ir leidybos bei kitų reklamos priemonių, išskyrus 4.4.7. punkte nurodytų priemonių, išlaidų kompensavimas;** |
|  | Facebook reklamos išlaidų kompensavimas | M. Kulberkės individuali veikla | **1177,27** |
|  | MB „Lakštena“ verslo plėtros išlaidų kompensavimas | MB „Lakštena“ | **3424,00** |
|  | Reklamos išlaidų kompensavimas | UAB „Vingrena“ | **264,50** |
|  | Reklamos išlaidų kompensavimas | UAB „Žydrynė“ | **1155,52** |
|  | Įmonės reklamos išlaidų kompensavimas | UAB „Agro road“ | **607,86** |
|  | Reklamos išlaidų kompensavimas | MB „Geologinių gręžinių sprendimai“ | **340,86** |
|  | Reklamos išlaidų kompensavimas | UAB „Montaba“ | **328,80** |
|  | **IŠ VISO:** | **7298,81****(9,1 proc. nuo visų Programos lėšų )** |
| **11.** | **4.4.16. subsidija verslo idėjai įgyvendinti** |
|  |

|  |  |
| --- | --- |
|  | Maisto vagonėlis (FOOD TRUCK) |

 | Michailas Grigorjevas | **3000,00** |
|  | Vaikiškų drabužių siuvimas | Lina Tavoraitė | **3000,00** |
|  | **IŠ VISO:** | **6000,00****(7,5 proc. nuo visų Programos lėšų)** |
|  | **IŠ VISO SKIRTA VERSLO SUBJEKTAMS REMTI: 80 000,00**  **(100 proc. nuo visų Programos lėšų )** |

2024 m. pradžioje Rokiškio rajono savivaldybėje iš maždaug 889 Rokiškio rajone veikiančių ūkio subjektų 97 proc. yra smulkios ir vidutinės įmonės, t. y. turinčios ne daugiau kaip 250 darbuotojų.

Rokiškio rajono smulkios bei vidutinės įmonės turi didelę įtaką rajono ekonomikos vystymuisi. Pastebima tendencija, kad nuo 2015 m. iki 2023 m. rajone vidutiniškai padidėjo veikiančių ūkio subjektų skaičius nuo 517 iki 770, t. y. apie 48,9 proc. Be savo dalies nacionalinio produkto kūrimo, smulkios ir vidutinės įmonės yra pagrindinis naujų darbo vietų kūrėjas, užimtumą skatinantis veiksnys. Pasinaudoję Programos parama veikiantys verslo subjektai įkūrė 20 naujų darbo vietų (2022 m. – 60) bei papildomai sau darbo vietas susikūrė 3 naujai sukurtų mažųjų bendrijų savininkai (2022 m. – 4).

Pagal Valstybinio socialinio draudimo fondo valdybos prie Socialinės apsaugos ir darbo ministerijos internetinėje svetainėje <http://draudejai.sodra.lt/draudeju_viesi_duomenys/> „Informacija apie draudėjo viešus duomenis“ pateiktas pažymas (2023-12-31 duomenimis), Programos lėšomis 2023 m. paremtose įmonėse Rokiškio rajone iš viso dirbo 256 asmenys (2022 m. – 515 asmenų).

# **Lėšų, skirtų SVV plėtros programai, statistika (2010-2023 m.)**

**2010-2023 m. gautų ir svarstytų paraiškų dinamika**

**2023 m. Programos lėšų paskirstymas pagal priemonės kryptis, proc.**

**2022-2023 m. Programa parėmė**

**2023 m. Programos lėšomis paremtų SVV subjektų vadovų ar steigėjų amžiaus pasiskirstymas**

**2022-2023 m. populiariausios Programos paramos kryptys pagal teiktas paraiškas**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**